Rasmus Seebach (album)

Rasmus Seebach er debutalbummet fra den danske sanger og sangskriver Rasmus Seebach, der udkom den 28. september 2009 på ArtPeople. Albummet lå i top 40 på den danske albumhitliste i 175 uger uger i træk, heraf 25 uger som nummer ét, hvilket overgår Kim Larsens rekord fra 1983, hvor albummet Midt om natten tilbragte 23 uger på toppen af hitlisten. Rekorden blev i september 2017 slået af Ed Sheerans ÷ som tilbragte 26 uger som nummer ét.

Rasmus Seebach blev i oktober 2020 certificeret 13 gange platin af IFPI for 260.000 eksemplarer. Dette gør albummet til det bedst sælgende album siden Aqua og Brødrene Olsen i 2000. Albummet var det næstbedst sælgende album i Danmark i 2009, kun overgået af Michael Jacksons posthume opsamlingsalbum The Collection, samt det bedst sælgende album i 2010. I 2011 var albummet det syvende bedst sælgende album.

Albummet har affødt hitsinglerne "Engel", "Glad igen", "Lidt i fem" og "Natteravn". De tre førstenævnte har ligget i top fem på hitlisten, mens alle fire singler har solgt til platin. "Engel" var desuden den fjerde bedst-sælgende single i Danmark i 2009.

Rasmus Seebach blev 7. juli 2010 udgivet af Universal Music i Sverige. Albummet lå på den svenske albumhitliste i 31 uger, og modtog i september 2011 guld for 20.000 solgte eksemplarer. I Norge blev albummet udgivet 2. december 2011 på pladeselskabet Cosmos, i en udgave bestående af 10 sange fra albummet, og tre sange fra efterfølgeren Mer' end kærlighed. Singlen "Natteravn" blev et hit i de to lande, hvor sangen har ligget i top fem på hitlisterne, samt modtaget guld for 20.000 eksemplarer i Sverige.

Før udgivelsen fortalte Seebach om albummet,

Baggrund 
Albummets først single, "Engel" er skrevet af Rasmus og Nicolai Seebach. Sangen var oprindeligt på engelsk, og havde titlen "The Wedding", og handlede om en mand der bliver forladt ved alteret. I første omgang indsendte de demo-sangen til danske pladeselskaber, men fik intet svar, og forsøgte derfor den amerikanske pladeselskabsmand Clive Davis, der ligeledes ikke var interesseret i sangen. Oprindeligt var planen, at sangen skulle synges af en anden kunstner, men Seebach besluttede at synge sangen selv, da det var "den bedste sang, vi har lavet". "The Wedding" blev derfor omskrevet til en dansk tekst, og fik titlen "Engel". Singlen udkom i sommeren 2009 som Rasmus Seebachs debutsingle. Sangens danske tekst er baseret på en ekskæreste der blev set sammen på café med en anden mand, selvom hun var i sommerhus med hendes veninder.

Modtagelse

Anmeldelser 
Rasmus Seebach blev stort set forbigået af de danske musikanmeldere, og blev kun anmeldt af Danmarks Radio og musikmagasinet Gaffa. Førstenævntes anmelder, Ole Jakobsen gav albummet tre ud af seks stjerner. Han omtalte lyrikken som "hverdagstekster", og skrev: "De dagbogs-agtige skriblerier fungerer undervejs rigtigt godt. Alene fordi Seebach både er en forbandet god sanger og en snedig rad, når det kommer til opbygning af den gode og enkle melodi." Han kaldte sangene "Engel", "Glad igen" og "Den jeg er" for "fremragende popsange", mens "Under samme sol" blev sammenlignet med Thomas Helmigs "Det er mig der står herude og banker på".

Signe Bønsvig Wehding fra Gaffa gav albummet to ud af seks stjerner, og skrev: "Efter at have forsøgt sig som rapper i G Bach er Rasmus Seebach klar med sit debutalbum som solist. Der er stadig reminiscenser af hiphop – arven fra Rockers by Choice og frem til Nik & Jay fornægter sig ikke. Men oveni det er der tommetykke referencer til folk som Helmig og Christian. Og de lidt for tydelige referencer i musikken gør, at man også lægger for meget mærke til dem i teksterne."

Indflydelse 
Thomas Søie Hansen fra Berlingske Tidende skrev i 2011 at singlen "Engel" repræsenterer "arnestedet for en helt ny æra i dansk popmusik". Hansen mener albummet har banet vejen for dansksproget popmusik, der er karakteriseret ved "den helt enkle, snart sagt banale popmusik om kærlighed og byture, der i sin lyrik oftest er tale- eller SMS-sprog".

Ifølge Henrik Smith-Sivertsen, som er forsker i populærmusik på Det Kongelige Bibliotek, er debutalbummet blevet en kommerciel succes fordi Rasmus Seebach rammer bredt: "Ude i min kolonihave sidder der rigtig mange over 60, der også har købt pladen. De er vilde med referencerne tilbage til dansktoppen og firserpoppen, som der er i hans lyd og ikke mindst tekster. Han er vore dages Thomas Helmig." I forlængelse af dette mener Christian Møller fra Universal Music at den type popmusik Seebach laver rammer hele familien: "Teenagedøtrene hører det på deres værelse, og mødrene hører det i bilen på vej til arbejde, og til koncerterne er det hele familier, der tager af sted sammen. Ligesom man så det dengang med Kim Larsen." Christian Møller mener desuden, "at Rasmus Seebachs debutplade vil gå over i historien ligesom ’Midt om natten’".

Spor

Medvirkende 

 Rasmus Seebach – sangskriver, alle vokaler, piano, keyboards, alle øvrige instrumenter, producer
 Nicolai Seebach – sangskriver, alle øvrige instrumenter, producer
 Jinks – sangskriver
 Vincent Pontare – sangskriver
 Sophia Somajo – sangskriver
 Wayne Hector – sangskriver
 Grizzly – producer
 Providers – sangskriver, producer
 Mads Nilsson – mixer

 Peter Mark – mixer
 Anders Schumann – mixer
 Hannibal Gustafsson – guitar
 Daniel Davidsen – guitar
 Oliver McEwan – bas
 Martin Jakobsen – kor
 Peter Düring – live trommer
 Henrik S. Poulsen – bas

Hitlister og certificeringer

Album

Ugentlige hitlister

Årslister

Singler

Udgivelseshistorik

Kilder

Eksterne henvisninger 
 

Debutalbum fra 2009
Rasmus Seebach-album
Debutalbum fra Danmark